Simon Gabriel, pendler mellem Roskilde og København

Antal zoner: 8

Prisstigning: 70 kr om måneden

- Man får en flad fornemmelse over de konstante prisstigninger. Der kommer altid en stigning, og man ved aldrig hvor meget. Så kæmper man mellem, om man skal tage toget eller bilen og risikere at sidde fast i trafikken.

- Trafikken er heller ikke sjov, hvis der sker et uheld på motorvejen, risikerer man at blive halvanden time forsinket, så man er i klemme.

- Jeg er konsulent, hvor vi hele tiden kigger på forbedringer, og du kan ikke bare blive ved med at hæve priserne hele tiden. DSB har monopol, så de kan gøre, hvad de har lyst til. Men i den virkelige verden holder den ikke. Men som pendler er jeg bundet på hænder og fødder. Jeg er nødt til at fortsætte.

Steen Frandsen, psykolog (© DR Nyheder)

Steen Frandsen, pendler mellem Roskilde og Lyngby

Antal zoner: 7

Prisstigning: 30 kroner om måneden

- Jeg synes ikke, det er rimeligt. Offentlig transport skal være et relevant alternativ til biltrafik. Der er alt for mange biler.